আন্দ্রি মিকোলায়োভিচ শেভচেঙ্কো ১৯৭৬ সালের ২৯শে সেপ্টেম্বর তারিখে সোভিয়েত ইউনিয়নের অধীনস্থ ইউক্রেনের দভির্কিভশ্চিনায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম "প্রাপোরশ্চিক" মিকোলা রিহোরোভিচ শেভচেঙ্কো। ১৯৭৯ সালে, তিনি তার পরিবারের সাথে কিয়েভ – ওবোলনের (মিনস্ক জেলাটি ১৯৭৫ সালে তৈরি করা হয়) নবনির্মিত এলাকায় স্থানান্তরিত হয়েছিলেন। কিয়েভে শেভচেঙ্কো ২১৬তম সিটি স্কুলে অধ্যয়ন করেন এবং ১৯৮৬ সালে ৯ বছর বয়সে অলেকসান্দ্র শপাকভ দ্বারা পরিচালিত ফুটবল বিভাগে ভর্তি হয়েছিলেন। চেরনোবিল পারমাণবিক বিদ্যুৎ কেন্দ্রে দুর্ঘটনার কারণে, তার ক্রীড়া দলের সাথে তাকে সাময়িকভাবে শহর থেকে অন্যত্র নেওয়া হয়েছিল। অল্প বয়সেই তিনি এলএলডব্লিউআই ইউক্রেনীয় জুনিয়র লীগে প্রতিযোগিতামূলক বক্সার ছিলেন, তবে শেষ পর্যন্ত তিনি ফুটবলকে ঘিরেই তার ভবিষ্যৎ গড়ার সিদ্ধান্ত গ্রহণ করেছিলেন।